google/wiki40b huggingface dataset:
Algol

História pozorovania

Jeho premennosť objavil v roku 1667 taliansky astronóm Geminiano Montanati z Bologne. Algol sa tým stal jedinou zákrytovou premennou hviezdou známou už v stredoveku. V roku 1782 vyslovil John Goodricke domnienku, že periodické klesanie jasnosti je spôsobené tým, že pred jasnejšou hviezdou pravidelne prechádza slabšie teleso, ktoré ju zakrýva a tiež určil jej periódu. Normálna jasnosť Algola je asi 2,2 mag. V perióde 2 dni 20 hodín 48 minút a 56 sekúnd však počas 5 hodín jeho jasnosť klesne na 3,4 magnitúd. V minime zotrvá asi 20 minút a za ďalších 5 hodín znova vystúpi na pôvodnú hodnotu. Tieto zmeny jasnosti možno ľahko sledovať voľným okom, za vhodných podmienok môžeme vidieť celý zákryt počas jednej noci. Medzi „hlavnými minimami“ je ešte jedno menšie „podružné minimum“ ktoré predstavuje rozdiel asi jednej desatiny magnitúdy a dá sa zistiť len presnými meraniami.

Fyzikálne údaje

Algol je v skutočnosti dvojhviezda, ktorej zložky sa ani najväčším ďalekohľadom nedajú rozoznať. Hviezdy obiehajú spoločné ťažisko, pričom jeden obeh zodpovedá perióde zmien jasnosti. Hlavná zložka má približne stokrát väčšiu svietivosť, priemer 3,6-krát väčší ako Slnko a jej hmotnosť je 5,2 hmotností Slnka. Je to hviezda hlavnej postupnosti spektrálneho typu B8. Druhá hviezda má svietivosť „len“ dvakrát väčšiu od Slnka a priemer 3,8-krát väčší. Je to pravdepodobne podobor spektrálneho typu K0, ale nakoľko je prežiarený hlavnou zložkou, nedá sa to presne určiť. Keď menej jasná zložka prechádza pri obehu popred jasnejšiu zložku, pozorujeme hlavný pokles jasnosti. Pokiaľ je naopak slabšia zložka zakrytá jasnejšou zložkou, pozorujeme vedľajšie a oveľa nevýraznejšie minimum. Nie je vylúčené, že hlavná hviezda má ešte ďalších sprievodcov.

Algolidy

Algol dal názov celej skupine premenných hviezd. Volajú sa premenné hviezdy typu Algol, premenné hviezdy typu Beta Persei alebo jednoducho Algolidy. U všetkých týchto dvojhviezd sú zložky približne guľatého tvaru – existujú totiž aj dvojhviezdy so zložkami, ktoré súznačne gravitačne deformované, či dokonca dvojhviezdy, ktorých zložky sú tak blízko, že majú spoločnú atmosféru. Premenné typu Algol majú mimo doby zákrytu prakticky konštantnú jasnosť.
Nadácia X Prize

Nadácia X PRIZE je nezisková nadácia, ktorá vytvára a manažuje verejné súťaže pre benefit ľudstva.

Poslanie nadácie

Poslaním nadácie X PRIZE je priniesť radikálny pokrok pre benefit ľudstva. Nadácia podporuje inovatívne súťaže, ktoré motivujú jednotlivcov všetkých oblastí aby vyriešili ambiciózne výzvy. Ceny sú v hodnote miliónov US-dolárov a priťahujú predstavivosť verejnosti a upriamujú pozornosť na cieľ tejto misie.

Ansari X PRIZE (vesmír – získaná 9. sept. 2004 – 4. okt. 2004)

Prvá súťaž X PRIZE, nazvaná Ansari X PRIZE pre suborbitálny let, úspešne vyzvala tímy vytvoriť privátnu raketu na let do vesmírneho priestoru. Prvú časť požiadaviek ceny Ansari X PRIZE splnil koráb SpaceShipOne s pilotom Mike Melvill 9. septembra 2004, konštruktérom bol Burt Rutan, projekt financoval spoluzakladateľ Microsoftu Paul Allen, keď Melvill prekonal výškovú hranicu 100 km, medzinárodne uznanú ako hranica vesmírneho priestoru. Následne pokus úspešne zopakoval Brian Binnie 4. októbra 2004. Víťaz získal 10 mil. USD, ale do samotného projektu bolo investovaných viac ako 100 mil. USD. Dnes páni Richard Branson, Jeff Bezos a iní, aktívne vytvárajú priemysel súkromných letov do vesmíru.
Cena bola vytvorená podľa modelu Orteigovej ceny, ktorá v roku 1919 ponúkala 25 000$ za uskutočnenie prvého neprerušeného letu medzi New Yorkom a Parížom. Cenu vyhral Charles Lindbergh v roku 1927, čo navždy zmenilo letecký priemysel.
Ceny X Prizes sa pokúšajú vytvoriť revolúciu v oblastiach energia/životné prostredie, vzdelanie, biotechnológie, globálne podnikanie a výskum.

X PRIZE pre automobilovú oblasť

Cieľom tejto ceny je inšpirovať novú generáciu uskutočniteľných, supervýkonných vozidiel, aby sa pomohlo prelomiť závislosť na rope a zastaviť dôsledky klimatických zmien. Tímy budú súťažiť o multimiliónové ceny, tým že skonštruujú a vyrobia superúsporné vozidlá, ktoré dosiahnu spotrebu (2,35 litrov/100 km), a ktoré sú komerčne uskutočniteľné.

Google Lunar X PRIZE

Táto cena bola založená dňa 13. september 2007. Cieľom tejto ceny je podobne ako cena Ansari X PRIZE, inšpirovať novú generáciu súkromných investorov vo výskume kozmu a technológií. Cieľom tímov je uskutočniť úspešné vypustenie, pristátie a prevádzku prístroja na mesačnom povrchu. Cena je ohodnotená 20 miliónmi USD a dostane ju prvý tím, ktorému sa podarí úspešne prejsť na mesiaci viac ako 500 m a vyslať späť na Zem obrázky a video vo vysokom rozlíšení. Druhou cenou je 5 miliónov USD, a tiež 5 miliónov USD pre potenciálne bonusy za extra výkony ako prekonanie dlhých vzdialeností (dlhších ako 5 000 m), uskutočnenie obrázkov z predmetov, ktoré vytvoril a zanechal človek na mesiaci, alebo "prežitie" mesačnej noci.
Renny Quow

Peking 2008

Na Letných olympijských hrách 2008 v Pekingu skončil v disciplíne behu 400 metrov na siedmom mieste výkonom 45,22 s. K tretiemu miestu Davida Nevilla mu chýbalo 42 stotín sekundy.
Indexový fond

Indexový fond je podielový fond alebo ETF, ktorý nasleduje špecifické pravidlá, aby sledoval vývoj košíka vybraných investícií.  Takéto fondy zvyčajne nasledujú krivku vývoja veľkých indexov ako napríklad S&P 500 či Dow Jones Industrial Average, ktoré sledujú firmy so spoločnými charakteristikami, na základe vecí ako veľkosť, obrat, hodnota, geografická lokácia firiem a podobne. Táto investičná stratégia má v sebe automaticky zahrnutú diverzifikáciu portfólia, kedže investor kúpou indexu vlastní malý podiel vo všetkých spoločnostiach zahrnutých v danom indexe.
Jedna z hlavných výhod indexového fondu je tá, že nevyžaduje veľa času na manažment, keďže investor nemusí analyzovať rôzne akcie a portfólia. Veľa investorov s aktívnou stratégiou (aktívne vyhľadávanie a vyberanie aktív do ktorých investovať) má taktiež problém prekonať rast indexov. V roku 2014, viac než 74% aktívne riadených portfólií neprekonalo S&P 500 index, ktorý je jedným z najznámejších indexov.

Nižšia cena

Vďaka tomu, že indexové fondy poznajú kompozíciu firiem ktoré nakupujú, je jednoduchšie ich nakúpiť, čo znižuje cenu oproti aktívne riadenému portfóliu.  Typické poplatky sa pohybujú od 0.1% pre veľké americké spoločnosti a 0.7% pre rozvíjajúce sa trhy. Priemerný aktívne riadený podielový fond si berie poplatok vo výške 1.15%.

Nepresné kopírovanie

Ak sú pravidlá kopírovania indexu nastavené nepresne, je možné, že index bude rásť, napriek tomu, že spoločnosti zahrnuté v indexe celkovo klesajú. V takom prípade je index nepresný, a pri korekcii môžu ľudia zainvestovaní v danom indexe stratiť.
Diedendorf

Poloha

Obec má rozlohu 10,11 km². Najvyšší bod je položený 286 m n. m. a najnižší bod 220 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poľské národné vodnopólové družstvo mužov

Vrcholné podujatia

Na Olympijské hry sa poľské družstvo nekvalifikovalo ani raz. Dvakrát sa ale dostalo do svetovej olympijskej kvalifikácie. Ani raz sa nekvalifikovalo ani na Majstrovstvá sveta.
Na Majstrovstvách Európy sa družstvo predstavilo spolu 9-krát, prvýkrát v roku 1958. V roku 1958 dosiahlo aj svoje najlepšie umiestnenie, keď skončilo na 9. priečke. Naposledy sa na nich predstavilo v roku 1991 v Aténach. Potom sa už musel postup na ME vybojovať v kvalifikácii, ktorú poľské družstvo absolvovalo zakaždým až na šampionáty 2008 a 2010. Na tieto sa z B turnaja Majstrovstiev Európy nekvalifikovalo. Naopak, najlepšie umiestnenie na B turnaji Majstrovstiev Európy dosiahlo v roku 2002, keď turnaj vo Švédsku vyhralo.
Spišské Tomášovce

Polohopis

Obec sa nachádza v západnej časti Hornádskej kotliny a na severných svahoch Slovenského raja.

Susedné obce

Letanovce, Smižany, Spišský Štvrtok, Arnutovce

Kostol sv. Michala archanjela

Pôvodne gotický z prvej polovice 14. stor., po roku 1846 klasicisticky prestavaný. Jednolodie s rovným uzáverom presbytéria, obdĺžnou loďou a predstavanou vežou. Presbytérium bolo pôvodne zaklenuté krížovou rebrovou klenbou, ktorá neskôr spadla a zostali z nej iba ostrohové a kružbové konzoly. Presbytérium a loď zaklenuté roku 1848 pruskou klenbou. Hlavný oltár sv. Michala archanjela je pseudobarokový z obdobia okolo roku 1900. Bočný oltár s empírovým obrazom sv. Kataríny Alexandrijskej je z prvej polovice 19. stor., voľné obrazy: sv. Anton s Pannou Máriou, sv. Matúš apoštol (klasicistický z prvej polovice 19. stor.). V presbytériu na gotických konzolách stoja barokové sochy dvoch anjelikov a dvoch svätcov z bývalého hlavného oltára z 18.storočia.
Broskyňa (plod)

Broskyňa je druh ovocia zo skupiny kôstkovice, ktorý rastie na strome broskyňa obyčajná. Ide o mäkký plod tvorený kôstkou, ktorá je uprostred. Okolo nej sa nachádza sladká dužina približne oranžovej farby obsahujúca vysoký podiel vody. Ohraničená je jedlou šupkou, ktorá má ružovkastú až červenkastú farbu, ak je plod zrelý. Často je šupka chránená drobným páperím, ktoré sa odstraňuje umytím ovocia pred konzumáciou.
Plod je zvyčajne v tvare nepravidelnej gule, ktorá je rozdelená viditeľnou ryhou na dve nerovnaké polovičky. Samotný plod obsahuje až 88% vody, 9% cukrov a je bohatým zdrojom množstva minerálov a vitamínov ako napríklad draslíka, vápnika, sodíka, železa, zinku či horčíka a niacínu, ktoré pozitívne pôsobia na duševnú pohodu človeka. Z vitamínov potom napríklad provitamín A, vitamín C a vitamín B3. Ich konzumácia nie je náročná na tráviacu sústavu, pretože obsahujú šťavy, ktoré majú blahodarný vplyv na vylučovanie s až ľahko preháňavým účinkom vďaka obsahu látok, ako je napríklad kyselina listová.

Pôvod

Pôvodne sa začali pestovať v Číne približne pred 4 000 rokmi, predovšetkým v provinciách Che-pej a S’-čchuan, odkiaľ sa šírili do celého sveta po Hodvábnej ceste postupne cez Perziu, kde čoskoro zdomácneli ako kultúrne ovocné dreviny. Perzia bola dlho považovaná za vlasť broskýň, v Ríme ich nazývali perzské jablká (mala persica). Tak aj vzniklo neskoršie pomenovanie rodu, Persica. Rimania ich rozšírili do Galie, dôkazom čoho sú broskyňové kôstky v archeologických nálezoch. V 10. storočí sa dostali do Anglicka. V 17. storočí sa vďaka vysťahovalcom dostali do USA, kde v Texase a v Kalifornii našli výhodné klimatické podmienky.
V súčasnosti je najväčšia produkcia broskýň v Stredomorí (Taliansku a Španielsku). Medzi popredných producentov sa v poslednej dobe dostávajú aj USA, kde ich pestujú najmä v Kalifornii a Georgii.
Péronville

Poloha

Obec má rozlohu 24,9 km². Najvyšší bod je položený 140 m n. m. a najnižší bod 112 m n. m.

Obyvateľstvo

Počet obyvateľov obce je 301 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Česká geologická služba

Česká geologická služba (skr. ČGS; predtým Český geologický ústav, ČGÚ) je organizácia poverená výkonom štátnej geologickej služby v Česku. 
Zriaďuje ju ministerstvo životného prostredia a jej činnosť zahŕňa základný a aplikovaný geologický výskum a tvorbu geologických máp Česka. Zbiera a spracováva informácie o geologickej stavbe územia Česka. Zamestnanci sa podieľajú aj na geologickom výskume aj v iných krajinách.
Geologická služba má svoje hlavné sídlo na Pražskom Klárove, ďalšie pobočky a oddelenia sídlia aj na Barrandove a Kostelní ulici v Prahe a tiež v Brne, Kutnej Hore a Jeseníku. Sklady hmotnej dokumentácie sa nachádzajú v Jílovom, Lužnej, Kamennej, Stratove, Kovaniciach a Chotěboři.
Riaditeľom ČGS je Zdeněk Venera.

Medzinárodná spolupráca

Česká geologická služba je členom medzinárodných organizácií geologických služieb EuroGeoSurveys, FOREGS (Fórum európskych geologických služieb) a ICOGS (Medzinárodné konzorcium geologických služieb).

História

História tejto inštitúcie začína v roku 1919, vtedy sa volala Štátny geologický ústav Československej republiky. Neskôr pôsobil pod radom názvov, v rokoch 1953 až 1990 ako Ústredný ústav geologický, v rokoch 1990 až 2002 ako Český geologický ústav. Od roku 2002 ako Česká geologická služba.
Take It Back

Vydanie

Singel „Take It Back“ bol vydaný v troch verziách. 7-palcová gramofónová platňa a CD obsahujú albumovú verziu piesne „Take It Back“. Na B strane sa nachádza skladba z debutového albumu skupiny, The Piper at the Gates of Dawn (vydaný v roku 1967) „Astronomy Domine“ v live prevedení. Tento záznam bol vytvorený 30. marca 1994 na koncerte v Miami. Niektoré CD obsahujú navyše aj mierne upravenú a skrátenú singlovú verziu „Take It Back“.
Busséol

Poloha

Obec má rozlohu 5,68 km². Najvyšší bod je položený 724 m n. m. a najnižší bod 429 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katolícka moderna

Katolícka moderna je literárny, predovšetkým básnický smer, ktorý sa na Slovensku začal rozvíjať počas prvej česko–slovenskej republiky. Autorov respektíve predstavujú kňazi, ktorí sa vo všeobecnosti rozdeľovali na dve skupiny: autorov pôsobiacich v zahraničí a autorov utiahnutých pod totalitným režimom na Slovensku.

Vznik a východiská tvorby

Katolícku modernu ako literárny prúd vytvorili v tridsiatych rokoch 20. storočia mladí autori, ktorí sa združili okolo františkána Rudolfa Dilonga. Ich poézia pramenila a bola ovplyvnená domácimi a zahraničnými koreňmi. Medzi domáce korene okrem náboženských a národných hodnôt, patrí aj tvorba Bernoláka, Fándlyho, Hollého, Kollára, Chalupku, Hurbana, Hodžu, Záborského, Sládkoviča, Palárika, Hviezdoslava, Lukáča, Beniak alebo Žarnova. Za domáce východisko tvorby autorov katolíckej moderny je možné považovať aj katolícku tradíciu, ako Proglas, Moravsko-panónske legendy alebo spevníky (Cantus catholici - Benedikt Szőllősi, Cithara sanctorum - Juraj Tranovský). Zahraničné korene boli myšlienky francúzskeho mysliteľa a teoretika Henriho Bremonda, najmä jeho knihy „Čistá poézia“ a „Modlitba a poézia“, ako aj poézia francúzskeho básnika Paula Claudela. Do slovenskej literatúry priniesli estetické postupy modernej európskej poézie 20. storočia.

Autori

Do prvej vlny katolíckej moderny môžeme zaradiť okrem Rudolfa Dilonga aj básnikov Pavla Gašparoviča Hlbinu, Janka Silana, Jána Haranta či Andreja Žarnova. Ich nasledovníkmi boli Pavol Ušák Oliva, Gorazd Zvonický, Mikuláš Šprinc, Karol Strmeň, Svetloslav Veigl, Ján Motulko, Ján Frátrik, Imrich Kružliak, Severín Zrubec, Štefan Sandtner a ďalší.

Začiatky

Za programové vystúpenie básnikov katolíckej moderny sú považované súpisy „Almanach tretej literárnej generácie“ (viacerí autori) a „Antológia mladej slovenskej poézie“ (Dilong, 1933). V tom istom roku uverejnil kňaz a básnik P.G. Hlbina článok „Literárna družina Postup“, ktorý mal všetky znaky manifestu, akým sa uvádzali do života literárne skupiny. Ostatní autori uverejňovali svoje diela v časopisoch: „Vatra“, „Kultúra“, „Postup“.

Obdobie prvej slovenskej republiky

Tvorba básnikov katolíckej moderny počas Prvej slovenskej republiky býva označovaná aj ako nacionalistická (napríklad Rudolf Dilong a Karol Strmeň, ktorí podporovali myšlienku samostatnej republiky). V porovnaní s tvorbou celej skupiny sú však tieto básne s nacionalistickým prejavom menšinové.
Blèves

Poloha

Obec má rozlohu 2,04 km². Najvyšší bod je položený 170 m n. m. a najnižší bod 141 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frettemeule

Poloha

Obec má rozlohu 7,45 km². Najvyšší bod je položený 127 m n. m. a najnižší bod 61 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mikuláš Ferjenčík (banský inžinier)

Životopis

Študoval na strednej škole v Banskej Štiavnici, od 1883 na technike vo Viedni, do 1887 hutníctvo na Baníckej a lesníckej akadémii v Banskej Štiavnici. Praktikant v Brezne, neskôr asistent na banskoštiavnickej akadémii, od 1890 banský inžinier v Resite, vo Zvolene, od 1896 v Ózde.
Hutnícky odborník, organizátor výroby, autor technických zlepšení, o. i. martinských pecí, čím sa docielila vyššia kvalita vyrobenej ocele.
Wimbledon (tenis)

História

Prvý ročník sa odohral už v roku 1877. Ženy na ňom hrajú od roku 1884, v rovnakom roku pribudla mužská štvorhra, v roku 1913 bola pridaná štvorhra žien a zmiešaná štvorhra. Na súčasnom mieste sa hráva od roku 1922.
Nové Valteřice

História

Prvá písomná zmienka o obci pochádza z roku 1692.
Cuvat

Poloha

Obec má rozlohu 4,72 km². Najvyšší bod je položený 902 m n. m. a najnižší bod 540 m n. m.

Obyvateľstvo

Počet obyvateľov obce je 1 018 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hruška (plod)

Hruška je plod ovocného stromu hruška. Je to malvica.
Tieto šťavnaté plody sa podľa obdobia dozrievania delia na letné, jesenné a zimné. Letné hrušky sú najmenej trvanlivé, zimné hrušky vydržia najdlhšie.
Hrušky sú ovocie s veľmi nízkym obsahom vitamínu C. Nezanedbateľný je však výskyt vitamínu B, a to hlavne pod šupkou. Hrušky obsahujú okrem vitamínov najmä vápnik, fosfor a ľahko stráviteľné cukry. Majú antibakteriálny, močopudný a posilňujúci účinok.

Využitie v ľudovom liečiteľstve

Ich plody alebo šťava sa používajú v ľudovom liečiteľstve pri obezite, močových kameňoch, vysokom krvnom tlaku. Varené a pečené sa používajú proti kašľu a záduchu, odvar zo sušených hrušiek proti hnačkám. Hrušky prečisťujú črevá, odstraňujú zápchu a iné poruchy trávenia. Niektoré odrody obsahujú v dužine drobné zrniečka, ktoré ľuďom s citlivými črevami a poruchami žlčníka, ak sa konzumujú v surovom stave, spôsobujú ťažkosti. Plané hrušky majú liečivejšie vlastnosti ako hrušky ušľachtilé.
Pavol Demeš

Životopis

Základnú školu a gymnázium absolvoval v rodných Vrábľoch. Neskôr študoval na Prírodovedeckej fakulte UK v Bratislave. V roku 1980 úspešne absolvoval Karlovu univerzitu v Prahe. Tu získal doktorát.
Po skončení štúdia v Prahe pôsobil 10 rokov v biomedicínskom výskume na Univerzite Komenského v Bratislave. 
Od marca 1997 bol riaditeľom SAIA-SCTS, v rokoch 1993 – 1996 riadil Odbor zahraničnej politiky Kancelárie prezidenta Slovenskej republiky, zároveň bol poradcom prezidenta SR Michala Kováča. V rokoch 1991 – 1992 sa stal Ministrom medzinárodných vzťahov SR.
V rokoch 2000 – 2010 bol riaditeľom pre strednú a východnú Európu americkej mimovládnej organizácie German Marshall Fund.
V súčasnosti pôsobí ako zahraničnopolitický analytik, spolupracuje s mimovládnymi organizáciami na Slovensku i v zahraničí.
Podľa Róberta Fica je dotovaný zo zahraničia a organizoval predvolebné protesty učiteľov: "Veď sa len pozrite, kto za tými učiteľmi stál. Mne stačilo, keď som tam videl pána Demeša a všetko som pochopil. Nemusel som vôbec rozmýšľať, či to boli odborári alebo niekto iný." Pavol Demeš premiérovu interpretáciu odmieta.
Má dvoch bratov Michala a Martina. Spolu s manželkou majú dve deti Dávida a Barboru.
Lampertsloch

Poloha

Obec má rozlohu 10,43 km². Najvyšší bod je položený 511 m n. m. a najnižší bod 157 m n. m.

Obyvateľstvo

Počet obyvateľov obce je 699 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Považský Chlmec

Poloha

Leží na pravom brehu rieky Kysuca, pred jej vyústením do Váhu. Z južnej strany cez rieku Váh susedí so Žilinou a mestskou časťou Strážov, z východnej strany ho oddeľuje rieka Kysuca od mestskej časti Budatín a na severe susedí s mestskou časťou Vranie. Na západe susedí s obcou Divinka. Nachádza sa v zúženom priestore medzi výbežkami Javorníkov a osamotene vystupujúcim vrchom Chlmce (tzv. Kysucká brána). Z východnej strany preteká rieka Kysuca, od ktorej je mestská časť chránená ochrannou hrádzou, tá ju zároveň chráni aj pred vysokou hladinou rieky Váh. Váh preteká až za vrchom Chlmce, kde vteká do vodnej nádrže Hričov, ktorá ohraničuje mestskú časť zo západnej strany.

Dejiny

Považský Chlmec sa spomína v rokoch 1438 ako Hlumecz a 1504 ako Chumecz. V rokoch 1927 – 1948 sa nazýval Chlmec nad Váhom. Patril blízkemu panstvu Budatín. Obyvatelia sa zaoberali pltníctvom a rybárstvom. V erbe mal dve v protismere nad sebou postavené ryby, umiestené nad symbolicky znázornenou tečúcou vodou. V roku 1784 mal 449 a roku 1980 už 1 454 obyvateľov. V polohe Zábrehy sa v hĺbke 6 metrov našiel mamutí kel a zistilo sa osídlenie od mladšej doby kamennej až po slovanské obdobie. K Žiline bol pričlenený v roku 1970

Zástavba

Obec bola pôvodne postavená v blízkosti Budatínskeho zámku, na druhej strane rieky Kysuce. Výstavba bola dlho sústredená v zúženom priestore medzi výbežkami Javorníkov a vrchom Chlmce. V starej časti sú ešte aj dnes dlhé úzke uličky so súvislou radovou zástavbou a úzkymi dvormi. Výstavba pokračovala aj v kopcovitom teréne nad obcou a popri rieke Kysuci. V druhej polovici 20. storočia začala výstavba postupovať aj západným smerom. Medzi starou a novou časťou bol postavený kultúrny dom, pred ktorým sa vytvorilo parkové námestie. Na jeho okraji pri ceste sú dve malé prícestné kaplnky. Je tu postavený kultúrny dom, kaplnka, materská škola, Stredná škola požiarnej ochrany a čerpacia stanica pohonných hmôt. Základná škola bola zrušená pre nedostatok detí. Ako bývalá samostatná obec má vlastný cintorín. 
Považský Chlmec bol svojou polohou predurčený na individuálnu a komplexnú bytovú výstavbu. Výhodou bola blízkosť centra mesta, riek Kysuca a Váh, otvorený priestor k vodnej hladine Hričovskej priehrady, chránený od severu pohorím Javorníky a samostatne stojacim pretiahnutým vrchom Chlmce. V druhej polovici minulého storočia však v západnej časti na okraji Hričovskej priehrady postavili centrálnu skládku odpadov, a tým znehodnotili tento cenný urbanistický priestor.

Doprava

Cez Považský Chlmec viedla od Trenčína po pravom brehu Váhu prastará cesta, spájajúca uhorské kráľovstvo so Sliezskom a Poľskom. Táto dôležitá cesta prechádza aj dnes cez Považský Chlmec po pravom brehu Váhu smerom do Bytče. Po jej pravej strane sa za obytnou zónou začali v minulom storočí budovať priemyselné podniky. V západnej časti pri Vodnej nádrži Hričov spoločnosť T+T, a.s. prevádzkuje centrálnu skládku odpadov. 
Považským Chlmcom prechádza cesta II/507, ktorá sa na ľavom brehu Kysuce napája na cestu I/11.
Diaľnica D3 z Hričovského Podhradia pokračuje ponad Vodnú nádrž Hričov a tunelom dlhým 2 218 metrov smeruje do Čadce.
Jezainville

Poloha

Obec má rozlohu 18,19 km². Najvyšší bod je položený 352 m n. m. a najnižší bod 183 m n. m.

Obyvateľstvo

Počet obyvateľov obce je 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Radovan Oravkin

Rock Reunion / Reunion

V kapele Reunion pôsobí od roku 2006, kedy ju založil na základnej škole spolu so spolužiakom Milanom Kováčom. Dodnes v Rock Reunion účinkuje ako gitarista, raper, autor, textár a producent.
Podieľal sa hudobne a autorsky na zložení a nahraní všetkých  štúdiových albumov Pozerám dopredu, Denník a To najlepšie z nás.
Mária Izáková

Životopis

Študovala na Učiteľskom ústave v Budapešti, kde získala kvalifikáciu stredošk. prof. Prof. a prvá riaditeľka  dievčenskej školy a dievčenského gymnázia v Köszegu (1899 – 1911), prvá slov. riaditeľka Dištriktuálnej dievčenskej školy  v Modre (1919 – 1923). Zaslúžila sa o rozvoj dievčenského školstva na Slov. Prispievala do ročeniek ústavu.
Považské múzeum v Žiline

Považské múzeum v Žiline je regionálne múzeum so sídlom v Budatíne. Jeho expozície sú zamerané na dejiny slovenského umenia a kultúry.
Iniciatívy na vznik múzea vnikali už v 20. rokoch 20. storočia. V roku 1940 bola v obci Dlhé Pole predstavená verejnosti prvá drotárska výstava na svete. O vznik múzea sa v roku 1942 príčinil aj vtedajší primátor Vojtech Tvrdý a múzeum s názvom Mestské múzeum sídlilo v priestoroch starej radnice mesta. Od roku 1948 sa múzeum presídlilo do Budatínskeho zámku a v roku 1956 sprístupnilo svoje prvé expozície. V roku 1976 sa od múzea osamostatnila Považská galéria umenia, ktorá sa v súčasnosti nachádza na Námestí A. Hlinku v Žiline.
Múzeum vyniká aj svojou edičnou činnosťou. Vydalo prvý Vlastivedný zborník na Slovensku, ktorý vychádza dodnes pod názvom Vlastivedný zborník Považia.
Grâces (Côtes-d'Armor)

Poloha

Obec má rozlohu 14,07 km². Najvyšší bod je položený 188 m n. m. a najnižší bod 67 m n. m.

Obyvateľstvo

Počet obyvateľov obce je 2 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE